خضدار : خضدار لیویز آروڈ ءِ ملفنگ ناوخت آ سم کاری آن لیویز نااِرا کارندہ ٹھپی مسر وخت اس کہ گاڈی ءِ نسخان رسینگا۔ ضلعی انتظامیہ ناکنڈآن جاری کروک بیان اٹ پاننگانے کہ تدوک آ دے نال اٹ اسہ اُرا سے جلہو نا واقعہ ٹی اسہ نیاڑی اس ٹھپی مسوسس‘ ہراکان گڈ زہمی نیاڑی نا مار انا مدعیت اٹ زموار دوبہ دار آتا بخلاف ایف آئی آر درج کننگاسس‘ ہرافتا دزگیری کن چھاپہ خلنگاکہ‘ اینو ہندا نا ردعمل اٹ منہ بندغ نال اٹ روڈ ءِ بند کرسا ٹریفک ءِ توریسر‘ہراتم لیویز کارندہ غاک لوڈ ءِ ملفنگ کن سر مسر تو منہ شرپسند لیویز فورس آ جلہو کرسا سم کاری کریر ہرانا سوب آن لیویز نا اِرا کارندہ ٹھپی مسر‘ و لیویز فورس انا گاڈی ءِ ہم نسخان مس‘ لیویز فورس کارروائی کرسا ہمو شرپسند آتیان منہ بندغ ءِ دزگیر کرے وخت اس کہ ایلوفک نرنگ اٹ سرسہب مسر۔ سرکار نا کاریم اٹ ارانڈ و لیویز فورس آ سم کاری کروک ایلو بندغ آتے ہم دزگیر کننگ کن ٹیم ٹہیفنگانے
(آن لائن)
(آن لائن)
